Olympus Has Fallen

***Olympus Has Fallen*** (títol orichinal en anglés, en aragonés ***L'Olimpo ha cayiu***, estrenada en Aragón con o títol en Idioma castellano d***'Objetivo: la Casa Blanca***, en aragonés ***Obchectivo: la Casa Blanca***) ye una cinta de cine estausunidense de cine d'intriga d'acción estrenada l'anyo 2013, dirichida por Antoine Fuqua seguntes un guión orichinal de Creighton Rothenberger y Katrin Benedikt, con una banda sonora orichinal de Trevor Morris, una dirección de fotografía de Conrad W. Hall, una producción cinematografica d'Antoine Fuqua, Gerard Butler, Alan Siegel, Ed Cathell III, Danny Lerner y Mark Gill ta las productoras Millennium Films y G-BASE, y que conta con un elenco d'o cual en fan parte Gerard Butler, Aaron Eckhart, Morgan Freeman, Angela Bassett, Robert Forster, Cole Hauser, Finley Jacobsen, Ashley Judd, Melissa Leo, Dylan McDermott, Radha Mitchell y Rick Yune, entre d'atros actors. Ye la primera cinta d'a serie de *[[Has Fallen]]* seguida por *[[London Has Fallen]]* (2016, Babak Najafi) y *[[Angel Has Fallen]]* (2019, Ric Roman Waugh), serie basada en o personache de *[[Mike Banning]]*, interpretau por l'actor Gerard Butler.

Mike Banning ye un antigo miembro de l'exercito estausunidense que agora treballa en l'United States Secret Service como escolta d'o president d'os Estaus Unius. Tien una estreita relación con o president Benjamin Asher, su muller Margaret y su fillo Connor. Bel día, cuan a comitiva presidencial viacha en auto por una carretera nevada, l'auto a on i viachan o president y su muller patina en o chelo y ye a punto de cayer por un puent. Banning, qui viacha en un atro auto, consigue liberar a lo president, pero Margaret queda atrapada por o cinturón de seguredat, caye con l'auto y muere. Anyo y meyo dimpués, se troba treballando en o departamento d'o Tresoro, degradau, cuan o president se troba reuniu en a Casa Blanca con o president de Corea d'o Sud. De rapiconte, un grupo de terroristas de Corea d'o Norte asaltan muit profesionalment l'edificio y en prenen o control, con l'aduya de Dave Forbes, un traidor miembro d'o Servicio Secreto. Tienen a lo president, a cuantos conselleros d'o Gubierno y a bels atros altos cargos civils y militars. Banning, que se trobaba amán d'a Casa Blanca en o momento de l'ataque, consigue adhibir-se a la defensa de l'edificio pero toz os miembros d'o Servicio Secreto mueren menos él. Prencipia una carrera entre los terroristas, que buscan que lo president y atros altos cargos lis den os codigos secretos ta fer esclatar as armas nuclears estausunidenses en as suyas bases a la vegada que buscan a Connor, o fillo d'o president, ta presionar-lo; Connor que busca fuyir d'a suya captura dica que el troba Banning; y Banning, que d'una man ha de protecher a Connor y, d'atra man, salvar a lo president.

A cinta s'ambienta en a suya epoca actual (2013) y en l'anyo anterior (2012) en Washington, DC; y las suyas escenas se filmoron en Bossier City, Nueva Orleans y Shreveport (Loisiana) y Nueva York (Nueva York).

Se tracta d'una cinta que ha recibiu bels premios y nominacions, encara que garra d'istos premios no fa parte d'a lista de premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 2013.
* Cintas de 2013.

## Referencias

## Vinclos externos
*  ''Olympus Has Fallen'' en Internet Movie Database.
*  ''Olympus Has Fallen'' en l**[[American Film Institute Catalog]]'' de l**American Film Institute''.